1944

Árið **1944** (**MCMXLIV** í rómverskum tölum)

## Á Íslandi
* 3. febrúar - Hótel Ísland brann í eldsvoða.
* 10. febrúar - Þrjár þýskar flugvélar gerðu sprengjuárás á 10 þúsund lesta breskt olíuskip, *[[El Grillo]]*, á Seyðisfirði. Áhöfnin slapp en skipið var það laskað að Bretar ákváðu að sökkva því.
* 25. febrúar - Alþingi samþykkti einróma að sambandslög milli Íslands og Danmerkur væru fallin úr gildi.
* 10. mars - Flugfélagið Loftleiðir hóf starfsemi.
* 20.-23. maí - Þjóðaratkvæðagreiðsla um nýja stjórnarskrá Íslands.
* 16. júní - Alþingi hélt fund í Reykjavík og felldi niður sambandslög Íslands og Danmerkur og setti nýja stjórnarskrá í gildi. Konungsríkið Ísland var lagt af.
* 17. júní - 
**Lýðveldishátíðin 1944 var haldin á Þingvöllum í tilefni af stofnun lýðveldis á Íslandi.
** Sveinn Björnsson var kjörinn af Alþingi fyrsti forseti Íslands.
** Byggðasafn Reykjanesbæjar opnaði.
* 31. ágúst - Íþróttabandalag Reykjavíkur var stofnað.
* 6. september - Ölfusárbrú hrundi þegar tveir vörubílar fóru yfir ána og féllu þeir í hana. Báðir bílstjórar björguðust en annar sem var tvítugur  bjargaðist á undraverðan hátt og barst 1,2 kílómetra niður ána og hélt sér í bíldekk. Ný brú var reist rúmu ári eftir atvikið. 
* 16. september - Flugvél bandaríska hersins brotlenti á Eyjafjallajökli. Allir komust lífs af.
* 24. október - Skeena, kanadískur tundurspillir, fórst við Viðey í óveðri. 15 létust en 198 björguðust.
* 10. nóvember - Þýski kafbáturinn ''U-300'' sökkti breska olíuskipinu *[[SS Shirvan|Shirvan]]* og íslenska farþegaskipinu *[[E/S Goðafoss|Goðafossi]]* út af Garðskaga er skipin voru að koma frá Bandaríkjunum. 18 fórust af *Shirvan* og 27 björguðust. 24 fórust en 19 björguðust af *Goðafossi*. Dráttarbáturinn *[[Empire Wold]]* var sendur til að koma *Shirvan* til aðstoðar en fórst á Faxaflóa og með honum 16 manns.

### Ódagsett
* Kvennablaðið Melkorka kom fyrst út.
* Þjóðernishreyfing Íslendinga lagðist af.
* Byggð fór í eyði í Fjörðum milli Eyjafjarðar og Skjálfanda.

### Fædd
* 29. mars - Þórir Baldursson, hljómlistarmaður.
* 18. júní - Stefán Baldursson, leikstjóri og fyrrv. Þjóðleikhússtjóri.
* 29. október - Þorvaldur Halldórsson, söngvari (d. 2024)
* 14. nóvember - Björn Bjarnason, stjórnmálamaður.

### Dáin

## Erlendis
* 14. janúar - Sovéskir hermenn hófu sókn að Leníngrad og Novgorod.
* 15. janúar - Jarðskjálfti varð í San Juan-héraði í Argentínu. Um 10.000 létust.
* 10. mars - Giftar konur máttu starfa sem kennarar í Bretlandi.
* 18. mars - Vesúvíus gaus á Ítalíu, þúsundir flýðu heimili sín og tugir létust. 
* 2. apríl - Bandamenn hófu loftárásir á Búkarest. Næstu 4 og hálfan mánuð létust yfir 5.500.
* 16. apríl - Bandamenn hófu loftárásir á Belgrad. 1.100 létust.
* 5. maí - Mahatma Gandhi var sleppt úr fangelsi af heilsufarsástæðum.
* 4. júní - Rómarborg var frelsuð af Bandamönnum.
* 6. júní - Árásin á Normandí hófst. 155.000 hermenn komu á land við norðurstrendur Frakklands og hófu innreið sína í meginland Evrópu.
* 25. júní - Orrustan um Tali-Ihantala í Finnlandi: Finnar vörðust árás Sovétmanna.
* 20. júlí - Adolf Hitler lifði af banatilræði.
* 4. ágúst - Anne Frank og fjölskylda fundust á afgirtu svæði í vöruhúsi í Amsterdam. Hollenskur uppljóstari benti Gestapo á þau. Þau voru flutt í útrýmingarbúðir. Faðir Önnu var sá eini sem lifði af.
* 2. september - Síðasta aftakan var framkvæmd í Finnlandi.
* 21. október - Aachen varð fyrsta borgin sem var hertekin af bandamönnum.
* 25. október - Rauði herinn frelsaði Kirkenes í norður-Noregi.
* 7. nóvember - Forsetakosningar í Bandaríkjunum: Franklin D. Roosevelt sitjandi forseti vann sigur.
* 12. nóvember - Stærsta þýska herskipinu, Tirpitz, var sökkt af breska sjóhernum nálægt Tromsö; 950-1.200 létust.
* 3. desember - Bardagar byrjuðu milli konungssinna og kommúnista í Grikklandi; gríska borgarastyrjöldin hófst.
* 16. desember: Ardennasóknin hófst. Þjóðverjar reyndu að snúa stríðinu sér í vil.
* Golden Globe-verðlaunin fóru fyrst fram.
* Vichy-stjórnin í Frakklandi leið undir lok.

### Fædd
* 26. mars - Diana Ross, söngkona
* 7. apríl - Gerhard Schröder, kanslari Þýskalands 1998 - 2005.
*21. maí - Mary Robinson, fv. forseti Írlands. 
* 6. júní - Edgar Froese, þýskur tónlistarmaður, stofnandi hljómsveitarinnar Tangerine Dream.
* 13. júní - Ban Ki-moon, aðalritari Sameinuðu þjóðanna.

### Dáin
* 24. apríl - Michael Pedersen Friis, danskur forsætisráðherra (f. 1857).
* 30. desember - Romain Rolland, franskur rithöfundur og Nóbelsverðlaunahafi (f. 1866).

## [[Nóbelsverðlaunin]]
* Eðlisfræði - Isidor Isaac Rabi
* Efnafræði - Otto Hahn
* Læknisfræði - Joseph Erlanger, Herbert Spencer Gasser
* Bókmenntir - Johannes Vilhelm Jensen
* Friðarverðlaun - Alþjóðaráð Rauða Krossins

## Tilvísanir